24. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 101/1419 της 28 Αυγ./15 Σεπτ. 1997 (ΦΕΚ Β΄  822) Τροποποίηση του Κανονισμού Παροχών του Ταμείου Επικουρικής Ασφαλίσεως Προσωπικού Οργανισμών Κοινωνικής Ασφαλίσεως (Τ.Ε.Α.Π.Ο.Κ.Α.). Έχοντας υπόψη: 1.Τις διατάξεις του άρθρ. 6 του Ν.Δ. 980/1942 «Περί ιδρύσεως Ταμείου Επικουρικής Ασφαλίσεως Οργανισμών Κοινωνικής Ασφαλίσεως» σε συνδυασμό με τις διατάξεις τους άρθρ. 59 παρ. 1 του Α.Ν. της 11ης Νοεμβρίου 1935 «Περί Οργανισμού του Υπουργείου Εργασίας, όπως ερμηνεύθηκε αυθεντικά με τις διατάξεις του άρθρ. 1 του Α.Ν. 694/1937 και με τις διατάξεις του άρθρ. 1 του Α.Ν. 457/1968». 2.Τις διατάξεις του άρθρ. 29Α του Νόμ. 1558/85 (Α΄ 137) όπως προσετέθησαν με τις διατάξεις του άρθρ. 27 του Νόμ. 2081/1992 (Α΄ 154) και στη συνέχεια όπως αντικαταστάθηκαν με τις διατάξεις του άρθρ. 1 του Νόμ. 2469/97 (Α΄ 38). 3.Τις διατάξεις του άρθρ. 7 του Νόμ. 1275/82 (Α΄ 100) σε συνδυασμό με τις διατάξεις των άρθρ. 1, 25 και 33 του Νόμ. 2470/1997 (Α΄ 40). 4.Τις διατάξεις του άρθρ. 15 του Π.Δ/τος 213/92 (Α΄ 102). 5.Τη γνώμη του Δ.Σ. του Ταμείου Επικουρικής Ασφαλίσεως Προσωπικού Οργανισμών Κοινωνικής Ασφαλίσεως που διατυπώθηκε στις από 26.5.1997 και 13.8.97 συνεδριάσεις του. 6.Τη γνωμοδότηση του Συμβουλίου Κοινωνικής Ασφάλισης που διατυπώθηκε στην 20η/10.7.1997 συνεδρίασή του. 7.Την αριθμ. 80078/4.10.96 απόφαση του Πρωθυπουργού και του Υπουργού Εργασίας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς Εργασίας και Κοινωνικών Ασφαλίσεων» (Β΄ 924). 8.Τα υπ’ αριθμ. 125/97 και 129/97 έγγραφα της Δ/νσης Αναλογιστικών Μελετών σε συνδυασμό με την ανάγκη διασφάλισης της οικονομικής δυνατότητας του Ταμείου ως το υπ’ αριθ. 6521/23.6.97 έγγραφό του. 9.Το γεγονός ότι από τις διατάξεις της απόφασης αυτής προκαλείται δαπάνη σε βάρος του προϋπολογισμού του Ταμείου Επικουρικής Ασφάλισης Προσωπικού Οργανισμών Κοινωνικής Ασφαλίσεως (Τ.Ε.Α.Π.Ο.Κ.Α.) ύψους 42 εκατ. δρχ. περίπου κατά το τρέχον οικονομικό έτος, για την οποία έχει εγγραφεί πίστωση στον Κ.Α.Ε. 0621 και η οποία στα επόμενα πέντε έτη θα καλύπτεται από τα έσοδα του Ταμείου και θα βαρύνει ανάλογα τον παραπάνω κωδικό, αποφασίζουμε: 1.Από 1.1.1997 οι συντάξεις που χορηγεί το Ταμείο Επικουρικής Ασφάλισης Προσωπικού Οργανισμών Κοινωνικών Ασφαλίσεων για 35 έτη συντάξιμης υπηρεσίας υπολογίζονται με ποσοστό 34/100 των συνταξίμων αποδοχών εξόδου (Βασικός μισθός μισθολογικού κλιμακίου και επίδομα χρόνου υπηρεσίας) του μισθολογίου της δημοσιοϋπαλληλικής ιεραρχίας. Για κάθε υπολειπόμενο των 35 ετών έτος και μέχρι τα 15, το ποσοστό αυτό θα μειώνεται κατά 0,90% ανά έτος. 2.Το ανώτατο όριο της χορηγούμενης σύνταξης, σύμφωνα με τις διατάξεις της απόφασης αυτής, ορίζεται από 1.1.1997 σε 97.000 δραχμές. 3.Οι συντάξεις που χορηγούνται από 1.1.1997 κατ’ εφαρμογήν των διατάξεων του Νόμ. 2470/1997, δεν μπορούν να υπολείπονται των συντάξεων των συνταξιοδοτηθέντων μέχρι 31.12.1996 με τα ίδια ασφαλιστικά δεδομένα. 4.Η υπ’ αριθμ. 101/1339/28.7.97 (Β΄ 680) απόφασή μας καταργείται. 